อเวนเจอร์ส: เผด็จศึก

อเวนเจอร์ส: เผด็จศึก (italic=yes) เป็นภาพยนตร์อเมริกันแนวซูเปอร์ฮีโรฉายเมื่อ ค.ศ. 2019 สร้างจากทีมซูเปอร์ฮีโร อเวนเจอร์ส ของ มาร์เวลคอมิกส์ ภาพยนตร์สร้างโดย มาร์เวลสตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ เผด็จศึก เป็นภาพยนตร์ภาคต่อโดยตรงของ อเวนเจอร์ส: มหาสงครามล้างจักรวาล (2018) และเป็นภาพยนตร์เรื่องที่ยี่สิบสองในจักรวาลภาพยนตร์มาร์เวล ภาพยนตร์กำกับโดย แอนโทนี รุสโซและโจ รุสโซ และเขียนบทภาพยนตร์โดย คริสโตเฟอร์ มาร์คัสและสตีเวน แม็กฟีลี ภาพยนตร์ประกอบด้วยนักแสดงนำจำนวนมาก ได้แก่ รอเบิร์ต ดาวนีย์ จูเนียร์, คริส อีแวนส์, มาร์ก รัฟฟาโล, คริส เฮมส์เวิร์ท, สการ์เลตต์ โจแฮนส์สัน, เจเรมี เรนเนอร์, ดอน ชีเดิล, พอล รัด, บรี ลาร์สัน, คาเรน กิลแลน, ดาไน กูริรา, เบเนดิกต์ หว่อง, จอน แฟฟโรว์, แบรดลีย์ คูเปอร์, กวินเน็ธ พัลโทรว์และจอช โบรลิน ในภาพยนตร์ สมาชิกที่ยังมีชีวิตอยู่ของอเวนเจอร์สและพันธมิตรของพวกเขาพยายามที่จะย้อนกลับการกระทำของธานอส ใน มหาสงครามล้างจักรวาล
มาร์เวลประกาศสร้างภาพยนตร์เมื่อเดือนตุลาคม ค.ศ. 2014 ในชื่อ อเวนเจอร์ส: มหาสงครามล้างจักรวาล – ภาค 2 แต่มาร์เวลก็ลบชื่อนี้ออก พี่น้องรุสโซเข้ามาเป็นผู้กำกับในเดือนเมษายน ค.ศ. 2015 มาร์คัสและแม็กฟีลีย์ได้เซ็นสัญญาเป็นผู้เขียนบทภาพยนตร์ในเดือนพฤษภาคม ภาพยนตร์เรื่องนี้ถือเป็นบทสรุปเรื่องราวของจักรวาลภาพยนตร์มาร์เวลจนถึงจุดนั้น ซึ่งเป็นการจบเนื้อเรื่องของตัวละครหลักหลายตัว โครงเรื่องมีการย้อนกลับไปหลายช่วงเวลาจากภาพยนตร์เรื่องก่อน ๆ โดยนำนักแสดงและฉากต่าง ๆ กลับมาตลอดทั้งแฟรนไชส์ การถ่ายทำเริ่มต้นในเดือนสิงหาคม ค.ศ. 2017 ที่ไพน์วูดแอตแลนตาสตูดิโอส์ในฟาเย็ตต์เคาน์ตี, จอร์เจีย ภาพยนตร์ถ่ายทำพร้อมกันกับ มหาสงครามล้างจักรวาล และสิ้นสุดการถ่ายทำในเดือนมกราคม ค.ศ. 2018 นอกจากนี้ยังมีการถ่ายทำในเมโทรและดาวน์ทาวนแอตแลนตา, รัฐนิวยอร์ก, สกอตแลนด์และอังกฤษ ชื่อภาพยนตร์อย่างเป็นทางการประกาศในเดือนธันวาคม ค.ศ. 2018 ภาพยนตร์เรื่องนี้ถือเป็นภาพยนตร์ที่มีราคาแพงที่สุดเรื่องหนึ่งเท่าที่เคยสร้างมา ด้วยทุนสร้างประมาณการที่ 356–400 ล้านดอลลาร์สหรัฐ
อเวนเจอร์ส: เผด็จศึก ฉายรอบปฐมทัศในลอสแอนเจลิสเมื่อวันที่ 22 เมษายน ค.ศ. 2019 ฉายในไทยวันที่ 24 เมษายนและฉายในสหรัฐวันที่ 26 เมษายน โดยเป็นส่วนหนึ่งของเฟสสามของจักรวาลภาพยนตร์มาร์เวล ภาพยนตร์ได้รับคำชมในเรื่องการกำกับ, การแสดง, ดนตรีประกอบ, ฉากโลดโผน, วิชวลเอฟเฟกต์และอารมณ์ความรู้สึก โดยนักวิจารณ์ต่างยกย่องความสุดยอดของเรื่องราวจากภาพยนตร์ทั้ง 22 เรื่อง ภาพยนตร์ทำเงิน 2.799 ล้านดอลลาร์สหรัฐทั่วโลก โดยทำเงินแซง มหาสงครามล้างจักรวาล เพียงสิบเอ็ดวันและทำสถิติในบ็อกซ์ออฟฟิศจำนวนมาก และยังเคยเป็นภาพยนตร์ที่ทำเงินสูงสุดตั้งแต่เดือนกรกฎาคม ค.ศ. 2019 จนถึงเดือนมีนาคม ค.ศ. 2021 ภาพยนตร์ได้รับการเสนอชื่อในสาขาเทคนิคพิเศษยอดเยี่ยมในงานประกาศผลรางวัลออสการ์ ครั้งที่ 92 และรางวัลอื่น ๆ อีกมากมาย 
ภาพยนตร์ลำดับที่ห้า อเวนเจอร์ส: ดูมส์เดย์ และหก อเวนเจอร์ส: ซีเครตวอร์ส กำหนดฉายใน ค.ศ. 2026 และ 2027 ตามลำดับ

**โครงเรื่อง**
เรื่องราวดำเนินเหตุการณ์หลังจาก อเวนเจอร์ส: มหาสงครามล้างจักรวาล แอนท์-แมน และ เดอะ วอสพ์ และ กัปตัน มาร์เวล หลังธานอสเปิดใช้งานถุงมืออินฟินิตีสำเร็จrefn|name=Timeline|group=N|ตามที่ปรากฏในภาพยนตร์ อเวนเจอร์ส: มหาสงครามล้างจักรวาล ปี ค.ศ. 2018 ครอบครัวของคลินต์ บาร์ตันสลายไปพร้อมกับสิ่งมีชีวิตครึ่งจักรวาล เนบิวลาและโทนี สตาร์กถูกทิ้งไว้ในยานอวกาศพร้อมกับเสบียงที่ใกล้จะหมดลง แต่แครอล แดนเวอร์ส มาพบเข้าและช่วยพากลับสู่โลกมารวมกับทีมอเวนเจอร์สที่ยังเหลือrefn|name=Timeline2|group=N|ตามที่ปรากฏในตอนท้ายของภาพยนตร์ อเวนเจอร์ส: มหาสงครามล้างจักรวาล ปี ค.ศ. 2018 และภาพยนตร์ กัปตัน มาร์เวล ปี ค.ศ. 2019 ได้แก่ นาตาชา โรมานอฟ, บรูซ แบนเนอร์, สตีฟ โรเจอร์ส, ร็อกเก็ต, ธอร์ และเจมส์ โรดส์ สมาชิกในทีมวางแผนขโมยมณีอินฟินิตีคืนจากธานอสเพื่อใช้หินนั้นย้อนการกระทำของเขา และเดินทางไปยังดาวที่อยู่ของธานอสในปัจจุบัน แต่ก็พบว่าธานอสได้ใช้พลังของมณีทำลายตัวเองเพื่อไม่ให้มีใครนำไปใช้ได้อีก ธอร์บันดาลโทสะเลยใช้ค้อนทุบศีรษะของธานอสจนแหลกละเอียด
5 ปีต่อมา ค.ศ. 2023 ชาวโลกยังตกอยู่ในความเศร้าโศกจากการสูญเสีย แต่ธรรมชาติของโลกก็อุดมสมบูรณ์ ไม่มีสงคราม ไม่มีการขาดแคลน ไม่มีความขัดแย้งอีก สมาชิกทีมอเวนเจอร์สต่างใช้ชีวิตของตนเองต่อไป โรมานอฟเดินทางไปญี่ปุ่น เพื่อรับคลินต์ บาร์ตัน กลับมาร่วมทีม แบนเนอร์ประสบความสำเร็จในการควบคุมฮัลค์ และประสานเข้าเป็นร่างเดียวกันในนามศาสตราจารย์ฮัลค์ ธอร์กลายเป็นผู้ปกครองขี้เมาไร้ความรับผิดชอบแห่งดินแดนนิวแอสการ์ดในทอนส์เบิร์ก ประเทศนอร์เวย์ สกอตต์ แลงหลบหนีออกจากมิติควอนสตัมได้ในที่สุดrefn|name=Timeline3|group=N|ซึ่งเขาติดอยู่ในมิติควอนตัมตอนท้ายของภาพยนตร์ แอนท์-แมน และ เดอะ วอสพ์ ปี ค.ศ. 2018  เขาอธิบายต่อโรมานอฟและโรเจอร์สว่าแม้เวลาบนโลกจะผ่านไปถึงห้าปี แต่จากมุมมองของเขา เวลาในมิติควอนตัมผ่านไปเพียงห้าชั่วโมงเท่านั้น จึงตั้งสมมติฐานว่าสามารถใช้มิติควอนตัมในการเดินทางข้ามเวลาได้ ทั้งสามจึงนำแผนการไปเสนอต่อสตาร์ก ซึ่งบัดนี้ใช้ชีวิตเรียบง่ายกับเพพเพอร์ พ็อตส์ และบุตรสาวหนึ่งคน โดยเสนอให้เดินทางย้อนเวลาไปขโมยมณีอินฟินิตีจากช่วงเวลาต่าง ๆ ก่อนที่ธานอสจะสามารถรวบรวมได้ ตอนแรกสตาร์กปฏิเสธเนื่องจากกังวลว่าอาจมีผลกระทบต่อประวัติศาสตร์และเส้นเวลา แต่หลังจากรำลึกถึงความทรงจำจากรูปถ่ายของเขากับพีเตอร์ พาร์คเกอร์ ก็ตัดสินใจร่วมแผนการด้วยกัน
อเวนเจอร์สแยกกันเป็นสี่กลุ่มเพื่อทำภารกิจ แบนเนอร์, โรเจอร์ส, แลง, และสตาร์ก เดินทางไปเมืองนิวยอร์กในปี ค.ศ. 2012refn|name=Timeline4|group=N|ตามที่ปรากฏในภาพยนตร์ ดิ อเวนเจอร์ส ปี ค.ศ. 2012 แบนเนอร์ไปที่อาศรมเวทมนตร์เพื่อโน้มน้าวให้แองเชียนวันมอบมณีแห่งเวลาให้ ในตอนแรกแองเชียนวันปฏิเสธเนื่องจากการนำมณีอินฟินิตีออกจากเส้นเวลาของตัวเองจะส่งผลเสียต่อการดำรงอยู่ของจักรวาล แต่ก็มอบให้หลังจากแบนเนอร์เล่าให้ฟังถึงการตัดสินใจของดร.สเตรนจ์ และสัญญาจะนำมาคืนในภายหลัง โรเจอร์สหลอกสายลับไฮดราและสู้ชนะตัวเขาเองในปี ค.ศ. 2012 และชิงมณีแห่งจิตใจ (คฑาโลกิ) มาได้ แต่ความพยายามของแลงและสตาร์กในการขโมยมณีแห่งอวกาศกลับล้มเหลว และโลกิก็หลบหนีไปพร้อมกับเทสเซอแร็ค โรเจอร์สและสตาร์กจึงเปลี่ยนแผนโดยใช้อนุภาคพิมที่เหลืออยู่เดินทางไปยังค่ายทหารของกองทัพสหรัฐที่นิว เจอร์ซีย์ ในปี ค.ศ. 1970refn|name=Timeline5|group=N|อยู่ในภาพยนตร์ กัปตันอเมริกา: มัจจุราชอหังการ ปี ค.ศ. 2014 พวกเขาขโมยมณีแห่งอวกาศมาจากที่นั่น รวมทั้งขวดของอนุภาคพิมจากแฮงก์ พิม และเดินทางกลับสู่ปัจจุบัน
ร็อกเก็ตและธอร์ เดินทางไปแอสการ์ดในปี ค.ศ. 2013 เพื่อดึงมณีแห่งภาวะเป็นจริงออกจากตัว เจน ฟอสเตอร์refn|name=Timeline6|group=N|อยู่ในช่วงเหตุการณ์ของภาพยนตร์ ธอร์ เทพเจ้าสายฟ้าโลกาทมิฬ ปี ค.ศ. 2013 และธอร์ได้นำค้อนมโยเนียร์จากช่วงเวลานั้นกลับมาด้วยrefn|nameTimeline7=|group=N|มยอเนียร์ถูกทำลายในภาพยนตร์ ธอร์: ศึกอวสานเทพเจ้า ปี ค.ศ. 2017 บาร์ตันและโรมานอฟเดินทางไปวอร์เมียร์ปี ค.ศ. 2014 และพบกับเรดสกัลล์ ผู้รักษามณีแห่งวิญญาณ ซึ่งอธิบายว่าการจะได้มณีแห่งวิญญาณมาจะต้องสละชีวิตของคนที่ตนรักเท่านั้น หลังจากถกเถียงและปะทะกันช่วงสั้น ๆ โรมานอฟเสียสละตัวเองเพื่อให้บาร์ตันได้รับมณีแห่งวิญญาณกลับไป
บนดาวโมแร็กในปีเดียวกัน เนบิวลาและโรดส์ ชิงมณีแห่งพลังมาก่อนที่ปีเตอร์ ควิลล์จะได้ไปrefn|name=Timeline8|group=N|ตามที่ปรากฏในภาพยนตร์ รวมพันธุ์นักสู้พิทักษ์จักรวาล ปี ค.ศ. 2014 โรดส์กลับสู่ปัจจุบันพร้อมกับมณีแห่งพลัง แต่ความทรงจำในอุปกรณ์ไซเบอร์เนติกส์ของเนบิวลาจากยุคปัจจุบันเกิดแปรปรวนเข้ากับสัญญาณของเนบิวลาจากช่วงเวลานั้น ธานอสใช้การเชื่อมต่อนี้เข้าถึงความทรงจำของเนบิวลาและได้เห็นแผนของอเวนเจอร์สในอนาคต จึงให้เนบิวลาร่างอดีตปลอมตัวเป็นเนบิวลาในอนาคตและเดินทางกลับปัจจุบันในฐานะของสายลับ
เมื่อรวบรวมมณีอินฟินิตีได้ครบแล้ว ทีมอเวนเจอร์สได้สร้างถุงมือจำลองขึ้นและให้แบนเนอร์เป็นผู้ปลุกพลังของอัญมณีทั้งหมด เพื่อย้อนคืนสิ่งที่ธานอสทำลายไปให้กลับคืนมา ขณะเดียวกัน เนบิวลาจากอดีตที่แฝงตัวมาได้เดินเครื่องไทม์แมชชีน เรียกกองทัพของธานอสให้ปรากฏขึ้นในช่วงเวลาปัจจุบัน และทำลายฐานทัพอเวนเจอร์สจนพินาศย่อยยับ โรเจอร์ส, สตาร์ก และธอร์เข้าต่อสู้กับธานอส แต่ทั้งสามก็โดนธานอสเล่นงานจนเสียท่า แม้โรเจอร์สจะพิสูจน์ว่าตนเองคู่ควรกับค้อนมโยเนียร์และใช้มันสู้กับธานอสได้แล้วก็ตาม ตอนนั้นเองที่โรเจอร์สได้รับการติดต่อจากแซม วิลสัน และสมาชิกฮีโร่คนอื่น ๆ ที่เหลือก็ปรากฏตัวขึ้นจากการเปิดประตูมิติโดยดร.สเตรนจ์ รวมทั้งผู้ใช้เวทมนตร์คนอื่น ๆ ในโลก รวมทั้งกองทัพจากแอสการ์ด และทีมผู้พิทักษ์จักรวาลต่าง ๆ ด้วย ทั้งหมดเข้าต่อสู้กับกองทัพธานอสพร้อมกับพยายามนำมณีอินฟินิตีกลับคืนสู่อดีต แต่ธานอสแย่งถุงมือมาได้ และพยายามจะดีดนิ้วอีกครั้งเพื่อกำจัดทุกชีวิตในจักรวาล แต่สตาร์กแย่งมณีทั้งหมดมาได้ในขณะตะลุมบอนกัน และใช้พลังของมณีทั้งหมดทำให้ธานอสและกองทัพสลายไป แต่ตนเองก็ต้องเสียชีวิตลงจากพลังงานมหาศาลที่มณีปล่อยออกมา
หลังงานศพของสตาร์ก ธอร์มอบหมายให้วาลคีรีเป็นผู้ปกครองนิวแอสการ์ดคนต่อไป ส่วนตนเองออกเดินทางท่องไปในจักรวาลพร้อมกับเหล่าการ์เดียนสออฟเดอะกาแล็กซี โรเจอร์สเดินทางผ่านไทม์แมชชีนเพื่อนำมณีอินฟินิตีกลับไปคืนดังเดิม และตัดสินใจใช้ชีวิตของตนเองกับเพ็กกี คาร์เตอร์เป็นเวลาหลายสิบปี ก่อนเดินทางย้อนกลับมาในปัจจุบัน โรเจอร์สซึ่งแก่ชราแล้วมอบโล่ไวเบรเนียมให้แซม วิลสัน เพื่อรับหน้าที่กัปตันอเมริกาคนต่อไป

**นักแสดง**

**ตัวละครหลัก**
 รอเบิร์ต ดาวนีย์ จูเนียร์ รับบท โทนี่ สตาร์ก / ไอรอนแมน- คริส อีแวนส์ รับบท สตีฟ โรเจอร์ส / กัปตันอเมริกา- มาร์ค รัฟฟาโล รับบท ดร.บรูซ แบนเนอร์ / เดอะ ฮัลค์- คริส เฮมส์เวิร์ธ รับบท ธอร์- สการ์เล็ต โจแฮนสัน รับบท นาตาชา โรมานอฟ / แบล็ก วิโดว์- เจเรมี เรนเนอร์ รับบท คลินท์ บาร์ตัน / โรนิน / ฮอว์คอาย- ดอน ชีเดิล รับบท เจมส์ รูเพิร์ต "โรดดี" โรดส์ / วอร์มะชีน- พอล รัด รับบท สกอตต์ แลง / แอนต์-แมน- บรี ลาร์สัน รับบท แครอล แดนเวอร์ส / กัปตันมาร์เวล- คาเรน กิลแลน รับบท เนบิวลา- ดาไน กูริรา รับบท โอโคเย่- เบเนดิกต์ หว่อง รับบท หว่อง- จอน แฟฟโรว์ รับบท แฮปปี้ โฮแกน- แบรดลีย์ คูเปอร์ รับบท ร็อคเก็ต แรคคูน- กวินเน็ธ พัลโทรว์ รับบท เป็ปเปอร์ พอตต์ / เรสคิว- เทสซา ธอมป์สัน รับบท วัลคีรี่- จอช โบรลิน รับบท ธานอส

**ตัวละครอื่น ๆ**
 เบเนดิกต์ คัมเบอร์แบตช์ รับบท ดอกเตอร์สเตรนจ์- แชดวิก โบสแมน รับบท ที'ชาล์ลา / แบล็กแพนเทอร์- ทอม ฮอลแลนด์ รับบท ปีเตอร์ ปาร์คเกอร์ / สไปเดอร์แมน- โซอี ซาลแดนา รับบท กาโมร่า- เลทิเชีย ไรท์ รับบท ชูรี- ปอม เกลม็องตีแย็ฟ รับบท แมนทิส- เดฟ บอทิสตา รับบท แดร็กซ์- ทิลดา สวินตัน รับบท ดิแองเชี่ยนวัน- ทอม ฮิดเดิลสตัน รับบท โลกิ- แอนโธนี่ แมคกี้ รับบท แซม วิลสัน / ฟอลคอน- คริส แพร็ตต์ รับบท ปีเตอร์ ควิลล์ / สตาร์-ลอร์ด- เซบาสเตียน สแตน รับบท บัคกี้ บาร์น / วินเทอร์ โซลเดอร์- นาตาลี พอร์ตแมน รับบท เจน ฟอสเตอร์- วิน ดีเซล รับบท กรู๊ท- อลิซาเบธ โอลเซน รับบท แวนด้า แม็กซิมอฟฟ์ / สการ์เล็ตวิทช์- อีแวนเจไลน์ ลิลลี รับบท โฮป แวน ไดน์ / เดอะวอสพ์- แซมมูเอล แอล. แจ็กสัน รับบท นิค ฟิวรี่- โคบี้ สมัลเดอร์ส รับบท มาเรีย ฮิลล์- ไมเคิล ดักลาส รับบท แฮงก์ พิม- มิเชลล์ ไฟฟ์เฟอร์ รับบท เจเน็ท แวน ไดน์- วิลเลียม เฮิร์ต รับบท รัฐมนตรีรอสส์- เจค็อบ บาเทลอน รับบท เน็ด ลีดส์- แองเจลา บาสเซตต์ รับบท รามอนดา- เฮย์ลีย์ แอตเวลล์ รับบท เพ็กกี คาร์เตอร์- เมริซา โทเม รับบท เมย์ ปาร์คเกอร์- เรเน รุสโซ รับบท ฟริกก้า- จอห์น สแลตเทอรี่ รับบท ฮาวเวิร์ด สตาร์ก- ไทกา ไวทีที รับบท คอร์ค- วินสตัน ดุ๊ก รับบท เอ็ม'บากู- ลินดา คาร์เดลล์นิ รับบท ลอร่า บาร์ตัน- แมคซิมิลาโน่ เฮอร์นานเดซ รับบท แจสเปอร์ ซิทเวลล์- แฟรงก์ กริลโล รับบท บร็อค รุมโลว์- โรเบิร์ต เรดฟอร์ด รับบท อเล็กซานเดอร์ เพียร์ซ- รอสส์ มาร์แควนด์ รับบท เรดสกัลล์- เคอร์รี่ คอร์ดอน รับบท ฟรายเดย์- คัลแลน มัลเวย์ รับบท แจ๊ค โรลลินส์- ไท ซิมพ์กินส์ รับบท ฮาร์ลี่ย์ คีเนอร์- แจ็ก แชมเปียน รับบท เด็กบนจักรยาน- ฌอน กันน์ รับบท แครคลิน ออบฟอนเทอริ- เจมส์ ดี'อาร์ซี รับบท เอดวิน จาร์วิส- เอมม่า เฟอร์แมน รับบท แคสซี่ แลงก์- อเล็กซานดร้า เรบ รับบท มอร์แกน สตาร์ก (วัยเด็ก)- แคทเทอร์รีน แลงก์ฟอร์ด รับบท มอร์แกน สตาร์ก (ตอนโต)- ไมเคิล เจมส์ ชอว์ รับบท คอร์วัสเกลฟ- แคร์รี่ย์ คูน รับบท พร็อกซิมามิดไนท์- ทอม วาห์น-ลอว์เลอร์ รับบท อีโบนีมอว์- เทอร์รี โนทารี รับบท คัลล์ออบซิเดียน- โจ รุสโซ รับบท ผู้โศกเศร้า- สแตน ลี รับบท คนขับรถ

**การออกฉาย และเผยแพร่**
อเวนเจอร์ส: เผด็จศึก ออกฉายที่ประเทศไทยในวันที่ 24 เมษายน ค.ศ. 2019 ที่สหราชอาณาจักร วันที่ 26 เมษายน ค.ศ. 2019 และที่สหรัฐในวันที่ 3 พฤษภาคม ค.ศ. 2019 ในระบบไอแมกซ์ และ สามมิติ

**รางวัล**
อเวนเจอร์ส: เผด็จศึก ได้รับรางวัลดังนี้- โกลเดนเทรเลอร์อะวอดส์ ปี ค.ศ. 2019 สาขา Best Fantasy Adventure และ Best Fantasy Adventure TV Spot (for a Feature Film)- เอ็มทีวีมูวีแอนด์ทีวีอะวอดส์ ปี ค.ศ. 2019 สาขา Best Movie, Best Hero และ Best Villain- ทีนชอยส์อะวอดส์ ปี ค.ศ. 2019 สาขา Choice Action Movie, Choice Action Movie Actor (Robert Downey Jr.), Choice Action Movie Actress (Scarlett Johansson) และ Choice Movie Villain (Josh Brolin)- รางวัลแซทเทิร์น ปี ค.ศ. 2019 สาขา Best Comic-to-Film Motion Picture, Best Actor (Robert Downey Jr.), Best Production Design, Best Editing, Best Make-up และ Best Special Effects- ดรากอนอะวอดส์ ปี ค.ศ. 2019 สาขา Best Science Fiction or Fantasy Movie- ฮอลลีวูดฟิล์มอะวอดส์ ปี ค.ศ. 2019 สาขา Hollywood Blockbuster Award- พีเพิลส์ชอยซ์อะวอดส์ ปี ค.ศ. 2019 สาขา Movie of 2019, Action Movie of 2019 และ Male Movie Star of 2019 (Robert Downey Jr.)- ฮอลลีวูดมิวสิกอินมีเดียอะวอดส์ ปี ค.ศ. 2019 สาขา Best Original Score – Sci-fi/Fantasy (Alan Silvestri)- สมาคมนักวิจารณ์ภาพยนตร์วอชิงตัน ดี.ซี. ปี ค.ศ. 2019 สาขา Best Motion Capture Performance (Josh Brolin)- สมาคมนักวิจารณ์ภาพยนตร์เซนต์หลุยส์ ปี ค.ศ. 2019 สาขา Best Visual Effects- สมาคมนักวิจารณ์ภาพยนตร์ออสติน ปี ค.ศ. 2020 สาขา Best Motion Capture/Special Effects Performance (Josh Brolin)- รางวัลมะเขือเทศทองคำ ปี ค.ศ. 2020 สาขา Best-Reviewed Wide Release และ Comic Book/Graphic Novel Movie- สมาคมนักวิจารณ์ฮอลลีวูด ปี ค.ศ. 2020 สาขา Best Blockbuster และ Best Visual Effects- คริติกส์ชอยส์มูฟวีอะวอดส์ ปี ค.ศ. 2020 สาขา Best Visual Effects และ Best Action Movie- รางวัลสมาคมนักแสดงภาพยนตร์และโทรทัศน์ ปี ค.ศ. 2020 สาขา Outstanding Action Performance by a Stunt Ensemble in a Motion Picture- รางวัลแอนนี ปี ค.ศ. 2020 สาขา Outstanding Achievement for Character Animation in a Live Action Production (Sidney Kombo-Kintombo)- รางวัลสมาคมผู้กำกับศิลป์ ปี ค.ศ. 2020 สาขา Excellence in Production Design for a Fantasy Film (Charles Wood)- โกลด์เดอร์บีอะวอดส์ ปี ค.ศ. 2020 สาขา Best Visual Effects (Dan DeLeeuw, Russell Earl, Matt Aitken และ Daniel Sudick)

**หมายเหตุ**

**อ้างอิง**

**แหล่งข้อมูลอื่น**
 4154796- marvel2019- avengers_infinity_war_part_ii- avengers-infinity-war---part-ii
หมวดหมู่:อเวนเจอร์ส (หนังสือการ์ตูน)
หมวดหมู่:ภาพยนตร์ที่ออกฉายในปี พ.ศ. 2562
หมวดหมู่:ภาพยนตร์ 3 มิติในปี พ.ศ. 2562
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ข้ามฝั่ง
หมวดหมู่:ภาพยนตร์ไอแมกซ์
หมวดหมู่:ภาพยนตร์ในจักรวาลภาพยนตร์มาร์เวล
หมวดหมู่:ภาพยนตร์ภาคต่อ
หมวดหมู่:ภาพยนตร์ที่มีฉากในรัฐนิวเจอร์ซีย์
หมวดหมู่:ภาพยนตร์ที่มีฉากในรัฐนิวยอร์ก
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่มีฉากในประเทศนอร์เวย์
หมวดหมู่:ภาพยนตร์ที่มีฉากในโตเกียว
หมวดหมู่:ภาพยนตร์หลังพยากรณ์
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์โลดโผนบันเทิงคดีแนววิทยาศาสตร์อเมริกัน
หมวดหมู่:ภาพยนตร์ที่มีฉากในคริสต์ทศวรรษ 1940
หมวดหมู่:ภาพยนตร์ที่ใช้การจับภาพเคลื่อนไหว
หมวดหมู่:ภาพยนตร์เกี่ยวกับการเปลี่ยนแปลงขนาด
หมวดหมู่:ภาพยนตร์ที่มีฉากอยู่บนดาวเคราะห์สมมุติ
หมวดหมู่:ภาพยนตร์ที่ถ่ายทำในแอตแลนตา